ΓΡΑΠΤΗ ΕΡΩΤΗΣΗ E-2248/99

υποβολή: Karl von Wogau (PPE-DE) προς την Επιτροπή

(1 Δεκεμβρίου 1999)

Θέμα: Χορήγηση αδειών σε ιδιωτικές εταιρείες για την μεταφορά ασθενών ή τραυματιών

Με απόφαση της 24.9.1998 το Ευρωπαϊκό Δικαστήριο απεφάνθη ότι η μεταφορά ασθενών ή τραυματιών είναι μιαπηρεσία που πρέπει να αποτελεί αντικείμενο προκήρυξης διαγωνισμού. Σύμφωνα με αυτή την απόφαση θα έπρεπε να τροποποιηθούν όλοι οι νόμοι των ομοσπόνδων κρατιδίων (Lδnder) που αφορούν τιςπηρεσίες διάσωσης. μως, οι ανάλογες τροποποιήσεις εκκρεμούν ακόμη. Εν τω μεταξύ το Ανώτερο Διοικητικό Δικαστήριο της Κάτω Σαξονίας (Α.Ε.: 12 L 4158/97) απεφάνθη τα εξής: «Ασθενοφόρα, με τα οποία πραγματοποιούνται εγκεκριμένες μεταφορές ασθενών ή τραυματιών εκτός της αρμοδιότητας της δημόσιαςπηρεσίας διάσωσης, δεν αποτελούν οχήματα τηςπηρεσίας διάσωσης σύμφωνα με το άρθρο 52, παρ. 3, αριθ. 4 του νόμου περί χορηγήσεως εγκρίσεως τύπου των οχημάτων, και ως εκ τούτου, δεν πρέπει να τους χορηγείται άδεια κυκλοφορίας σε δημόσιους δρόμους, εάν είναι εξοπλισμένα με ειδικούς σημαντήρες κυανού χρώματος (περιστρεφόμενα φώτα)». Οι οργανώσεις παροχής βοήθειας παραδοσιακοί ανταγωνιστές των ιδιωτικών επιχειρηματιών διαθέτουν σε όλα τα ομόσπονδα κρατίδια άδειες για παροχήπηρεσιών σε περιπτώσεις έκτακτης ανάγκης και επομένως μπορούν να κρατούν τους ειδικούς σημαντήρες κυανού χρώματος σε ασθενοφόρα τους. Αντιθέτως, οι ιδιωτικές εταιρείες στις οποίες και μόνο λόγω του μονοπωλιακού καθεστώτος που επικρατεί στον τομέα διασώσεων έκτακτης ανάγκης, δεν επιτρέπεται η πρόσβαση σε αυτές τιςπηρεσίες διάσωσης, δεν έχουν το δικαίωμα να τα κρατήσουν. Λόγω αυτής της δικαστικής απόφασης οι συμβάσεις των ιδιωτικών εταιρειών έχουν μειωθεί αισθητά, διότι δεν τους επιτρέπεται ο εξοπλισμός των οχημάτων τους με σημαντήρες κυανού χρώματος, για να μπορούν σε περίπτωσης έκτακτης ανάγκης να διεξάγουν ειδικά δρομολόγια.

Γνωρίζει η Επιτροπή ότι στην Ομοσπονδιακή Δημοκρατία της Γερμανίας δεν χορηγούνται άδειες σε ιδιωτικές εταιρείες για την μεταφορά ασθενών ή τραυματιών (χωρίς να αναφερθούμε καν στιςπηρεσίες διάσωσης σε περιπτώσεις έκτακτης ανάγκης) με βάση το επιχείρημα ότι οι ανάγκες σε ασθενοφόρα έχουν καλυφθεί, και ότι περισσότερες άδειες θα οδηγούσαν σε αύξηση του κόστους;

Θεωρεί η Επιτροπή ότι αυτή η πρακτική οδηγεί σε μια ευνοϊκή μεταχείριση των παλαιών εταιρειών και εμποδίζει τον ανταγωνισμό;

Απάντηση του κ. Bolkestein εξ ονόματος της Επιτροπής

(27 Ιανουαρίου 2000)

Προκειμένου να δοθεί μια απάντηση στο ερώτημα που έθεσε ο αξιότιμος βουλευτής, πρέπει να σημειωθεί καταρχήν ότι, βάσει της απόφασης του Ευρωπαϊκού Δικαστηρίου της 24ης Σεπτεμβρίου 1998 στηνπόθεση C-76/97 (Tgel κατά Niedersterreichische Gebietskrankenkasse περιφερειακό ταμείο ασφάλισης ασθένειας στην Κάτω Αυστρία), η μεταφορά ασθενών και τραυματιώνπάγεται στο πεδίο εφαρμογής του παραρτήματος IA, κατηγορία 25 της οδηγίας 92/50/ΕΟΚ(1) για το συντονισμό των διαδικασιών σύναψης δημόσιων συμβάσεωνπηρεσιών, στο βαθμό που η αξία τωνπηρεσιών μεταφοράςπερβαίνει την αξία της περίθαλψης των τραυματιών και των ασθενών κατά τη μεταφορά τους. Στην περίπτωση αυτή, πρέπει να προκηρύσσονται δημόσιοι διαγωνισμοί γιαπηρεσίες μεταφοράς ασθενών όταν επιτευχθούν τα κατώτατα όρια που ορίζονται στην οδηγία και ισχύουν σε ευρωπαϊκή κλίμακα. Η σύμβαση πρέπει κατόπιν να συναφθεί βάσει της προσφοράς με τη χαμηλότερη τιμή ή της ευνοϊκότερης από οικονομική άποψη προσφοράς. Δενπάρχουν άλλα κριτήρια ανάθεσης της σύμβασης.

Η Επιτροπή έχει λάβει πρόσφατα πολλές καταγγελίες από ιδιωτικές εταιρίες μεταφοράς προσώπων για το εν λόγω ζήτημα, που αφορούν την κατάσταση σε αρκετά ομόσπονδα κρατίδια. Σύμφωνα με αναφορές, σε μερικά κρατίδια, οιπηρεσίες μεταφοράς τραυματιών και ασθενών οι οποίες πρέπει να δημοσιοποιούνται, δεν αποτελούν αντικείμενο προκήρυξης δημόσιου διαγωνισμού. Η Επιτροπή έχει επιληφθεί του θέματος και ερευνά προς στιγμήν τις διαδικασίες ανάθεσης που εφαρμόζονται στα εν λόγω κρατίδια. Εξάλλου, προκύπτει και το ζήτημα της συμφωνίας των σχετικών νόμων των κρατιδίων για τιςπηρεσίες διάσωσης με τις διατάξεις της οδηγίας 92/50/ΕΟΚ. Μετά το πέρας αυτών των ερευνών η Επιτροπή θα αποφασίσει εάν θα λάβει μέτρα και ποια από τα μέτρα που διαθέτει σύμφωνα με το άρθρο 226 (πρώην άρθρο 169) της Συνθήκης ΕΚ θα λάβει, προκειμένου να αντιμετωπίσει οποιεσδήποτε παραβιάσεις της Συνθήκης ΕΚ που ενδεχομένως προκύψουν κατά την ανάθεση των συμβάσεων για τιςπηρεσίες μεταφοράς ασθενών και τραυματιών.

(1) ΕΕ L 209 της 24.7.1992.